
HRVATSKI LOVAČKI SAVEZ
Vladimira Nazora 63,
10000 Zagreb

UR.BROJ: 04-4237/26
Zagreb, 06.11.2026.
POZIV NA DOSTAVU PONUDA
za uslugu distribucije zidnog kalendara Hrvatskog lovačkog saveza za 2027. godinu
(ev.br.: N-6/26)
Hrvatski lovački savez objavljuje novi postupak prikupljanja ponuda za uslugu distribucije zidnog kalendara za 2027. godinu, nakon poništenja ranijeg postupka N-3/26. Svi ponuditelji izrađuju ponudu prema istim referentnim količinama i uvjetima.
Predmet nabave
Predmet nabave je distribucija zidnog kalendara Hrvatskog lovačkog saveza za 2027. godinu prema 21 županijskom lovačkom savezu na području Republike Hrvatske. Usluga obuhvaća preuzimanje na ugovorenoj adresi, sortiranje, pripremu za otpremu, prijevoz, istovar i potvrdu dostave kalendara na ukupno 21 dostavnu adresu županijskih lovačkih saveza.

Točan broj kalendara koji će se dostavljati pojedinom županijskom lovačkom savezu, kao i konačan plan distribucije s adresama dostave, Hrvatski lovački savez dostavit će odabranom ponuditelju nakon donošenja Odluke o odabiru najpovoljnije ponude, odnosno prije početka izvršenja usluge.

Točnu adresu i termin preuzimanja Hrvatski lovački savez dostavit će odabranom ponuditelju. Odabrani ponuditelj obvezan je izvršiti distribuciju prema dostavljenom planu distribucije Hrvatskog lovačkog saveza.
Referentna količina i dopušteno odstupanje
Radi izrade usporedivih ponuda utvrđuje se referentna količina od 52.500 primjeraka kalendara. Konačna količina za distribuciju može odstupati najviše ±3 %, odnosno iznositi od 50.925 do 54.075 primjeraka, uključivo.
Ponuditelj iskazuje jednu ukupnu fiksnu cijenu za cjelokupnu uslugu i 21 dostavnu adresu. Ugovorena cijena ostaje jednaka za svaku konačnu količinu unutar navedenog raspona, bez dodatne naplate ili umanjenja cijene zbog odstupanja do ±3 %. 

Tehničke specifikacije predmeta nabave
Usluga distribucije obuhvaća:
–  preuzimanje kalendara, manipulaciju i utovar na jednoj lokaciji preuzimanja,
–  sortiranje, pripremu i zaštitu paletnih pošiljaka po primateljima,
–  organizaciju prijevoza i paletnu dostavu na ukupno 21 adresu, uključujući istovar,
–  dogovor termina s primateljima te osiguranje uredne i pravodobne dostave,
–  pribavljanje i dostavu naručitelju pisanih potvrda o izvršenim isporukama.
Ponuditelj je dužan osigurati sva sredstva, osoblje, odgovarajuća vozila i materijale potrebne za potpuno izvršenje usluge.
Troškovnik
Ponuditelj dostavlja ispunjeni i potpisani Troškovnik (Prilog 2.) s jednom ukupnom cijenom bez PDV-a, PDV-om i ukupnom cijenom s PDV-om. 
Ponuditelj je dužan dostaviti ispunjeni i potpisani troškovnik iz kojeg mora biti vidljiva ukupna cijena usluge distribucije.
U ponuđenu cijenu moraju biti uključeni svi troškovi potrebni za izvršenje predmeta nabave, uključujući preuzimanje, sortiranje, prijevoz i dostavu prema planu distribucije Hrvatskog lovačkog saveza.

Kriterij za odabir ponude
Kriterij za odabir je najniža ukupna cijena ponude bez PDV-a, uz uvjet da ponuda udovoljava svim uvjetima Poziva. Za usporedbu ponuda koriste se jedinstvena referentna količina od 52.500 kalendara i 21 dostavna adresa. Varijantne ponude temeljene na drugačijoj količini ili broju adresa nisu dopuštene. 
Za odabir ponude dovoljna je jedna valjana ponuda koja ispunjava sve uvjete naručitelja.
Uvjeti koje ponuditelji trebaju ispuniti
Ponuditelj je dužan uz ponudu dostaviti:
–  ispunjen i potpisan Ponudbeni list (Prilog 1.),
–  ispunjen i potpisan Troškovnik (Prilog 2.),
–  izvadak iz odgovarajućeg registra iz kojeg je vidljiva registracija za djelatnost povezanu s predmetom nabave,
–  ispunjenu i potpisanu Izjavu ponuditelja (Prilog 3.).
Rok izvršenja usluge
Odabrani ponuditelj obvezan je završiti sve dostave u roku od 30 (trideset) kalendarskih dana od dana kada budu ispunjeni svi sljedeći uvjeti: sklopljen ugovor, kalendari predani na preuzimanje i odabranom ponuditelju dostavljen popunjeni Operativni plan distribucije. Ako uvjeti nastupe različitih dana, rok počinje teći od posljednjeg od tih dana. Izvršenje se dokazuje potvrdama primitka za svih 21 primatelja.
Rok za dostavu ponuda
Poziv na dostavu ponuda objavljuje se dana 6. studenoga 2026. godine na internetskim stranicama Hrvatskog lovačkog saveza.
Rok za dostavu ponuda istječe dana 23. studenoga 2026. godine u 15:00 sati.
Ponude zaprimljene nakon isteka roka neće se razmatrati. 
Način dostavljanja ponude
Ponude se dostavljaju poštom ili osobno u zatvorenoj omotnici na adresu:
Hrvatski lovački savez
Vladimira Nazora 63
10000 Zagreb
s naznakom:
„Ponuda za distribuciju zidnog kalendara Hrvatskog lovačkog saveza za 2027. godinu – ne otvarati“, evidencijski broj N-6/26
Kontakt osoba
Kontakt osoba za sva pitanja vezana uz ovaj Poziv je:
Nikola Đuričić
E-mail: n.duricic@ls.hr

Hrvatski lovački savez zadržava pravo ne odabrati niti jednu pristiglu ponudu te poništiti postupak nabave bez posebnog obrazloženja i bez obveze naknade bilo kakvih troškova ponuditeljima.
Podnošenjem ponude ponuditelj prihvaća sve uvjete propisane ovim Pozivom.
PREDSJEDNIK
HRVATSKOG LOVAČKOG SAVEZA
Mato Čičak, dipl. ing.

